Odense Adresse-Contoirs Efterretninger, 1845-05-27
I Kjøbenhavn har den nye Helligdagsforordning ved sin 12te §, der udtrykkelig siger: "beller maa offentlige Forelæsninger eller Udstillinger finde Sted, eller nogen Skole holdes om Søn- og Helligdagene, saalænge Gudstjenesten varer", foranlediget Bestyrelsen af Søndagsskolerne til den Jndskrænkning, at Underviisningen, der hidtil fandt Sted Søndag Eftermiddag fra 2 til 4, er ophørt. Bestyrelsen har nu indgivet en Forestilling til Cancelliet imod Lovens Anvendelse paa dem, og da Sagen herom ventelig vil blive forelagt Kongen selv, har Man al Anledning til at være forventningsfuld med Hensyn til hvad Hs. Maj., der som bekjendt hvert Aar selv pleier at bivaane Søndagsskolernes Kirkefest, derom vil beslutte. Fra Kjøbenhavn hedder det i Aarh. A. Kongen af Preussen kan nu bestemt ventes hertil den 4 Junii. Jmidlertid vil hans Ophold her blive meget kort, kun nogle faa Dage, og efter hans Afreise ville Deres Majestæter efter Forlydende ufortøvet begive sig til Fahr. - De danske herværende Studenter have nu travlt med at forberede Logis for deres svenske Gjæster, og det er rimeligt, at kun Fag, der have Leilighed dertil, ville undslaae sig for at deele Bopæl med de Fremmede. Det er ogsaa at antage, at det Offentlige vil gjøre Noget, for at gjengjælde den Artighed, som bevistes de Danske ved deres Ophold i Sverrig. Saaledes er det at antage, at alle de offentlige Seeværdigheder, til hvilke Adgangen betales, saasom Rosenborg, Slot, Christiansborg Slot o. s. v., ville staae aabne for dem, samt at private Anstalter, f. Ex. Tivoli og Klampenborg, gjøres dem tilgjængelige uden Betaling. Paa Grund af det haarde Stød, der har rammet Skuespiller Phister ved hans lille Datters skrækkelige Dødsmaade, vil han efter Forlydende ikke mere komme til at optræde i denne Saison. Saaledes doublerede Skuespiller Knudsen igaar Aftes hans Rolle i Preciosa. Den Jomfru, til hvis Omhu Barnet var betroet, befinde sig i en Tilstand, der grændser til Vanvid. Man taler her meget om en Kamp, som En af vore navnkundige Digtere nys, under sit Ophold her i Byen, skal have bestaaet i sit Logis med et Par elegante Tyve, der brøde ind til ham. Han fik dem drevne paa Flugt, men ikke uden selv at mishandles. - Som Den, der skal besætte den ledige Bispestol i Aarhuus Stift, nævnes Bispen over Lollands-Falsters Stift, Dr. Brammer, og dette Embede vil, som Manmener, blive besat af Professor theologi Scharling." Det føltes længe - siger Berl. Tid. – som et stort Savn af Dem, der levende interesserede sig for Hans Egede, denne den danske Kirkes mærkeligste, verdensberømte Missionair, der i al sin simple Storhed, indtager en saa udmærket Plads iblandt den christne Kirkes Apostle, at Man, skjøndt det ikke er hundrede Aar siden han døde, ikke kunde forskaffe sig noget andet Portrait af ham end nogle middelmaadige Kobberstik fra forrige Aarhundrede. Forgjeves søgte Man efter et Originalmaleri af Hans Egede i de kongelige Samlinger. Trods al Søgen har Man ikke kunnet finde meer end et eneste saadant, som ved Hans Egedes Dattersøns, Hans Egede Saabyes Død blev testamenteret til St. Knuds Kirke i Odense, hvor det findes ophængt tilligemed et af hans trofaste Hustru Gjertrud Rask ved Siden af Luther og Catharina af Borg. Det er en Deel medtaget af Ælde, og om faa Aar vilde det rimeligviis været umuligt at benytte det til en ordentlig Lithographi. Dette Maleri er i Vinter blevet sendt til Kjøbenhavn og er her blevet lithographeret af Gemzøe i det Bærenzenske Jnstitut.